Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3073

12. A technológiai modernizáció elõmozdítása A gazdaságban a hatékonyság, a termelékenység növelésének egyik legfontosabb elõfeltétele a technológiai fejlõdés, a modernizáció. A tudás- és technológiatranszfer ösztönzése a gazdaságban a termelékenység növekedéséhez vezet, az újabb, korszerû technológiák elterjedésével a magasabb hozzáadott értékû termelés és szolgáltatások szerepe megnövekszik, ami közvetlenül javítja a gazdaság jövedelemtermelõ képességét és versenyhelyzetét. A gazdaság alkalmazkodókészsége, rugalmassága ezáltal javul, ami szintén elõnyt jelenthet az éles nemzetközi versenyben. A technológiai fejlõdést szolgálja az üzleti szolgáltatások és a hozzájuk kapcsolódó infrastruktúra fejlesztésének ösztönzése is. A technológiai fejlõdés ösztönzése komplex módon, több eszközt (kutatás-fejlesztést, innovációt, technológiatranszfert, pénzügyi ösztönzõket, közvetlen támogatást stb.) integráltan felhasználva valósítható meg leginkább. A beavatkozásokat a versenyképesség növekedésének érdekében, a területi sajátosságokhoz alkalmazkodva, az azokból adódó lehetõségeket kihasználva kell megtervezni és végrehajtani. A technológiai fejlõdés a gazdasági növekedés fõ forrása A technológiai korszerûsítés alapvetõ fontosságú a fejlõdésre képes kis- és középvállalkozások számára is a piaci pozícióik, illetve jövedelemtermelõ képességük javításához. A mûszaki korszerûsítés ösztönzése az egyéb tekintetben fejlõdésre alkalmas vállalatok hazai és nemzetközi versenyképességének javulását segíti elõ, új termékek, szolgáltatások, iparágak létrejöttét teszi lehetõvé, javítja a gazdasági, piaci környezetet más vállalkozások számára, ezzel elõsegítve azok beágyazódását, valamint javítva a fogyasztók számára elérhetõ termékek és szolgáltatások színvonalát. A technológiai korszerûsítés erõsíti a kkv-k versenyképességét Az ökohatékony, ökoinnovatív megoldások bevezetésével csökkenthetõ a termelés, a szolgáltatások anyag- és energiaigényessége, és egyúttal csökkenhet a környezet terhelése az innovatív termelési megoldások, az elérhetõ legjobb technológiák alkalmazásával a teljes életciklus során. Technológiai fejlõdéssel csökkenthetõ a termelés anyag- és energiaigényessége A mûszaki-technológiai korszerûsítés, a termelõi infrastruktúra fejlesztése az agráriumban és az élelmiszeriparban is alapvetõ fontosságú. Mindez elõsegíti termelõi, feldolgozói, logisztikai tevékenységek költséghatékony mûködését, a termelékenység javulását, az élelmiszer-minõség és -biztonság javítását, illetve a környezetvédelmi, növény- és állategészség-ügyi és állatjóléti elõírások teljesülését. A turizmus területén a vállalkozások jövedelmezõségének javításához elsõsorban minõségjavító fejlesztések szükségesek a szakképzés, a nyelvi és informatikai képzés mellett. A technológiai korszerûsítés az agráriumban és a szolgáltatások terén is fontos tényezõ

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes